Piita Irniq

Piita Taqtu Irniq, tidlegare Peter Irniq, () er ein inuittisk politikar i Canada. Han var den andre i stillinga commissioner of Nunavut frå april 2000 til april 2005.

Liv 

Irniq blei fødd i Lyon Inlet nær dåverande Repulse Bay i Nordvestterritoria (no Naujaat i Nunavut). Irniq er ein lærar inan inuittisk kultur som har budd det meste av livet i Kivalliq-regionen i Nunavut, mellom anna Naujaat, Coral Harbour, Baker Lake, Chesterfield Inlet, Rankin Inlet og Iqaluit. Han har også budd i Vest-Arktis (Nordvestterritoria), Manitoba og Ontario.

Irniq var eksekutiv assistent for assistent-kommisjonæren av Nordvestterritoria frå 1974 til 1975. I 1975 blei han folkevald for Nordvestterritoria og representerte Keewatin-regionen i fire år. Han var den fyrste inuitten til å bli assisterande regiondirektør for Department of the Executive i Keewatin-regionen (noverande Kivalliq), ei stilling han hadde frå 1979 til 1981.

Han blei oppsynsmann for fornybare ressursar, den fyrste inuitten som hadde denne stillinga, og oppmuntra til tilsetjing av inuittar i avdelinga. I 1982 blei Irniq utnemnd til formann (Speaker) for Keewatin Council, ei stilling han hadde til 1983. Han blei vald til leiar for Keewatin Inuit Association, og hadde stillinga i fem år.

Irniq blei gjenvald til tinget for Nordvestterritoria i 1987 for valdistriktet Aivilik. Han gjekk inn for å oppmuntra inuittar til å delta i høgare grad i arbeidsliv, utdanning og næringslivet. Han stilte igjen i 1991, men blei slått av James Arvaluk.

Irniq blei direktør for Inuit Cultural Institute i 1992. Eit år seinare blei han kommunikasjonsdirektør for Nunavut Tunngavik Incorporated.

Som medlem av Nunavut Implementation Commission var Irniq med i komiteane for Communication og Governmental Operations. Han var talsperson for Commission on Nunavut in Canada and overseas, og var aktiv involvert i å prøva å oppnå rettferd for tidlegare elevar ved Joseph Bernier residential school i Chesterfield Inlet som hadde opplevd fysisk og seksuelt misbruk frå tilsette.

Irniq var assisterande direktør ved Nunavut, Heritage/Culture, Department of Education, Culture and Employment for styesmaktene i Nordvestterritoria, der han hadde ansvar for å utvikla kulturelle program og tenester for det nye territoriet Nunavut frå 1997 til 1998. Han var viseminister for Culture, Language, Elders and Youth i 1998–99. Mandatet hans var å verna om tradisjonell inuittisk kultur og språk.

I august 1999 blei Irniq send til Legislative Assembly of Nunavut for å skipa avdelingane for Official Languages, Access to Information og Conflict of Interest. Frå april 2000 til april 2005 var han commissioner of Nunavut.

Irniq er også kjend for å skriva ei spalte kring inuittiske perspektiv for avisa Nunavut News/North.

I 2003 blei han utnemnd til Commander of the Order of St. John. I 2005 blei han utnemnd til styret for Canadian Race Relations Foundation. Han har også vore hovudkosulent  for National Film Board of Canada sitt prosjekt Unikkausivut: Sharing Our Stories.

Kjelder 

Denne artikkelen bygger på «Piita Irniq» frå ,  den 4. desember 2022.

Bakgrunnsstoff 

 Government of Nunavut - Biography of Peter T. Irniq 
 Participants at the “Nunavut at Five” Policy Symposium (arkivert nettside)
 Peter Irniq's Coat of Arms as Commissioner of Nunavut (arkivert nettside)

Inuittiske forfattarar
Folk frå Nunavut
Folk frå Nordvestterritoria